Kakariko de Malherbe

Kakariko de Malherbe (Cyanoramphus malherbi), nomata ankaŭ Antipod-insula papageto, Oranĝfrunta papageto aŭ Unukolora papageto, estas rara specio de papago el la genro de kakarikoj. Ĝi estas endemia de Antipodaj Insuloj, Nov-Zelando.BirdLife International (2016) Species factsheet: Cyanoramphus malherbi.  Elŝutita el www.birdlife.org en 2016-03-23. Limigita al kelkaj valoj en la Suda Insulo kaj kvar proksimaj insuloj, ĝia populacio malpliiĝis al ĉirkaŭ 200 en la 1990-aj jaroj, kaj estas konsiderata draste endanĝerita fare de la Internacia Unio por la Konservo de Naturo.

Taksonomio
La genro Cyanoramphus estas endemio de Novzelando kaj ĉirkaŭaj insulojKearvell, J; Grant, A; Boon, W (2003). "The orange-fronted parakeet (Cyanoramphus malherbi) is a distinct species: a review of recent research on its taxonomy and systematic relationship within the genus Cyanoramphus". Notornis, 50: 27–35 kaj oni proponis, ke la prauloj de Cyanoramphus disiĝis el Nov-Kaledonio ĝis Nov-Zelando tra Norfolk-insulo antaŭ 500 000 jaroj.Boon, W; Kearvell, J; Daugherty, C; Chambers, G. (2001). "Molecular Systematics and Conservation of Kakariki (Cyaniramphus spp.)". Science for Conservation 176, Department of Conservation, Wellington, New Zealand

Diskuto ĉirkaŭis la klasifikon de ĉi tiu birdo; ĉu ĝi estas sia propra specio aŭ kolora morfo de la simila flavkrona papago (C. auriceps)? Ĝi estis priskribita en 1857 el muzeospecimeno de nekonata origino; ĝia specia epiteto honoras la francan ornitologon Alfred Malherbe. Dum la fino de la 1800-aj jaroj, ornitologoj konsideris ĝin aparta specio, sed dum la dua duono de la 20-a jarcento, ĝi ofte estis konsiderata kolora morfo;Nixon, A.J. (1981). "The External Morphology and Taxonomic Status of the Orange-fronted Parakeet". Notornis 28: 292–300 tiel lastatempe kiel 1990, la Ornitologia Societo de Nov-Zelando listigis ĝin kiel formon de C. auriceps. Post analizo uzante molekulgenetikajn metodojn en 2000, la nuna konsento inter esploristoj, kiu estas akceptita de la Nov-Zelanda Departemento pri Konservado, estas ke C. malherbi estas aparta specio.Boon, W; Kearvell, J; Daugherty, C; Chambers, G. (2000). "Molecular systematics of New Zealand Cyanoramphus parakeets: conservation of Orange-fronted and Forbes' Parakeets". Bird Conservation International 10: 211–239

 Aspekto 
La papago de Malherbe estas mezgranda papago, ĉirkaŭ 20 cm longa. Ĝia korpo estas ĉefe brile bluverda, kun lazurbluaj ĉefa dorso kaj unuarangaj plumoj sur ĝiaj flugiloj.

Ĝi havas distingan (kaj diagnozan) oranĝan fruntan bendon sur sia flava krono, sed tio forestas ĉe junaj birdoj, kiuj havas tute verdajn kapojn.Kearvell, J; Connor, C; Farley, M. (2014). "Field identification of the orange-fronted parakeet (Cyanoramphus malherbi): pitfalls for the unwary". Notornis 61(4): 200–204 La oranĝa frunta bendo komencas disvolviĝi kiam la birdo estas 2-5 semajnojn aĝa. Ĝia pugo havas oranĝajn areojn sur la flankoj. La koloro ĉe maskloj tendencas esti pli hela, kaj junuloj estas klare pli senkoloraj.

La solaj fidindaj trajtoj, kiuj distingas maturajn oranĝfruntajn papagojn de la simila flavkrona papago (C. auriceps), estas la koloro de la frunta bendo kaj pugo.

 Distribuado kaj habitato 
La specio troviĝas en nur tri regionoj de la Novzelanda Suda Insulo: nome Suda Branĉo de la valo de la rivero Hurunui, la valo de la riveo Hawdon kaj la valo Poulter. Krome, kvar translokigitaj populacioj troviĝas en la insuloj Maud, Blumine, Chalky kaj Tūhua.Gaze, P., Cash, B. (2008) A history of wildlife translocations in the Marlborough Sounds, Occasional Publication No. 72, Nelson: Department of Conservation

En la Suda Insulo, la papago troviĝas ĉefe en arbaroj de fagoj Nothofagus/Fuscospora kaj estas kelkaj informoj el alpaj kaj ĉealpaj arbustaroj kaj malfermaj arbustaroj de Discaria toumatou.Harrison, M. (1970). "The Orange-fronted Parakeet (Cyanoramphus malherbi)". Notornis 17 (2): 115–125

En la insulo Maud, unu studo trovis, ke tiu papageto preferas areojn kun pli granda kanopea kovro kaj malalta subkreskaĵaro kaj grundokovro.Ortiz-Catedral, L. (2012). "Habitat use by the critically endangered orange-fronted parakeet (Cyanoramphus malherbi) on Maud Island: its relevance for future translocations". Notornis 59: 148-152 La specio ne estas limigita al tiu tipo de arbaro, tamen, kaj dum ĝia populacidenseco pliiĝas, ĝi eble faras pli grandan uzon de aliaj habitatoj.

 Kutimaro 
Tiu papago plej ofte estas observata manĝoserĉe, plumaranĝante sin, kaj ripozante.Ortiz-Catedral, L. (2009). "Some observations on the behaviour of the critically endangered orange-fronted parakeet (Cyanoramphus malherbi) on Maud Island, New Zealand". Notornis 56: 165–166 Ĝi preferas la supran tavolon de arbaroj, sed ankaŭ vizitadas pli malaltajn tavolojn pli ofte ol C. auriceps.

 Dieto kaj manĝado 
La papago de Malherbe tipe manĝas en la kanopeo de Nov-Zelandaj fagoj, sed ankaŭ manĝoserĉas en malalta vegetaĵaro kaj surgrunde. Ĝi estas tipe observata manĝanta en grupoj de miksitaj specioj, manĝanta diversajn semojn, fagoflorojn, burĝonojn kaj senvertebrulojn.

Dum printempo, senvertebruloj fariĝas grava parto de ilia dieto, inkluzive de raŭpoj de la tortriceda foli-rulpremilo kaj de fungo-tineoj, aliaj lepidopteroj kaj afidoj. Ili estis observitaj manĝantaj herbojn kaj filikojn surgrunde, kiel de Pratia specioj, Oreomyrrhis colensoi, Parahebe lyallii, Leptinella maniototo kaj Blechnum penna-marina. Dum la plej multaj jaroj, fagsemoj fariĝas la domina trajto de ilia dieto.

La populacio de la insulo Maud ŝajne havas malsamajn manĝpreferojn ol la populacioj de la kontinento, manĝante pli da plantospecioj kaj malpli da senvertebruloj.

 Reproduktado 
La papagoj de Malherbe estas monogamaj kaj kapablaj nesti la tutan jaron, sed la pinta reproduktado okazas inter decembro kaj aprilo. Ili ĉefe nestas en naturaj kavaĵoj aŭ truoj de maturaj fagoj, preferante ruĝan fagon (Fuscospora fusca). Sur la insulo Maud ili nestas en arbaroj de Pinus radiata.

La ovodemetado estas ĉirkaŭ sep ovoj kun kovada periodo de 21–26 tagoj. La ​​ino kovas ekskluzive kaj la masklo nutras ŝin. La idoj elnestiĝas inter 43 kaj 71 tagoj, sed restas dependaj dum 2–4 semajnoj.

Ilia reproduktado ankaŭ estas ligita al la produktado de fagsemoj dum la plej multaj jaroj. Dum semepoko, kaj aliaj periodoj kie manĝaĵo abundas, ili kapablas produkti duarangajn ovodemetojn, kaj kelkaj paroj laŭdire reproduktiĝas ĝis kvar fojojn sinsekve.

 Referencoj 

Eksteraj ligiloj

 Orange-fronted parakeet discussed on RadioNZ's Critter of the Week, 24a de Februaro 2017
 Films of the Malherbe's Parakeet at the Cornell Lab of Ornithology

Kategorio:Papagedoj
Kategorio:Birdoj de Nov-Zelando